Document ID: /roh_data/filtered/fineweb-2-filterrobots_roh.jsonl.gz/53105

Rory da las Gilmore Girls è forsa la culpa che Silvana Degonda è daventada schurnalista. Precis sco la giuvna en la seria da televisiun siemiava Silvana Degonda gia da matta d’ina vita en ina chasa da medias. «Simpel n’èsi dentant betg stà», raquinta ella. Per exempel sco praticanta en la redacziun da Der Spiegel a Hamburg, «nagin ha spetgà mai». Ma mintgatant ston ins simplamain ir en pau sin la gnerva per vegnir udida.
Tuttina quant grev che igl è, ella haja emprais che i va adina enavant en la vita. Il pli dolurusamain haja ella stuì sentir quai suenter la mort da ses bab. Dapli bunamain tschintg onns lavura ella per la “Schweizer Illustrierte” a Turitg. D’emprender ad enconuscher mintg’emna novas persunas interessantas - da la cussegliera federala fin al survivent dal olocaust – è il job perfect per la dunna da 30 onns che di da sai savess ch’ella saja in emprima lingia mirvegliusa.